open-index/open-wikipedia-markdown huggingface dataset:
Isopropanol

**Isopropanol** (juga **isopropil alkohol**) adalah nama biasa bagi **propan-2-ol**, sejenis sebatian kimia tidak berwarna, mudah bakar, dan mempunyai bau yang kuat. Ia mempunyai formula kimia CH3CHOHCH3, dan merupakan contoh paling ringkas bagi ''alkohol sekunder'', iaitu karbon dalam alkohol terikat pada dua lagi karbon lain. Ia merupakan isomer bagi propanol.

## Penggunaan

### Perubatan
Bahan-bahan disinfektan seperti pensanitasi tangan lazimnya memiliki isopropanol atau etanol dengan kepekatan 60-75% dalam air. Air berfungsi untuk membuka liang-liang membran bakteria yang bertindak sebagai pintu masuk bagi molekul isopropanol. Isopropanol digunakan dalam pencegahan otitis luaran, yakni masalah keradangan salur auditori luaran.

## Keselamatan dan perubatan
Isopropanol adalah dua kali lebih toksik daripada etanol. Isopropanol tidak menyebabkan asidosis jurang anion (seperti apa yang terjadi akibat etanol dan metanol). Ia menyebabkan jurang osmolal yang ternaik, tetapi amnya tanpa jurang anion yang tidak normal; walaupun ini mungkin dilihat sebagai akibat kepada hipotensi (tekanan darah rendah) dan asidosis laktik.

Lebihan dos boleh menyebabkan bau nafas seperti bau buah-buahan atau seperti aseton. Hal ini kerana molekul isopropanol akan diuraikan (mengalami pengoksidaan) oleh enzim alkohol dehidrogenase dalam hati kepada aseton, dengan separuh hayat biologi selama 2.5 hingga 8.0 jam.

## Rujukan

## Pautan luar
* Molview from bluerhinos.co.uk  See Propan-2-ol in 3D
* Safety (MSDS) data for 2-propanol
* The US government's Occupational Safety and Health Administration's guidelines for isopropyl alcohol.
Taufa'ahau Tupou IV

**Raja Tonga, Tāufa'āhau Tupou IV, ** (4 Julai 1918&ndash;10 September 2006), anak kepada Ratu Sālote Tupou III dan suaminya Putera Tungī, ialah Raja Tonga sejak kematian ibunya sehinggalah beliau mati pada tahun 2006. Pasangan beliau adalah Ratu Halaevalu Mata'aho Ahome'e, lahir tahun 1926. Pasangan ini mempunyai empat orang cahaya mata:
* Putera Mahkota Sia'osi Taufa'ahau Manumata'ogo Tuku'aho Tupou, lebih dikenali sebagai Tupouto'a.  Dia menggantikan ayahnya dan juga dikenali sebagai **George Tupou V**.
* Puteri Sālote Mafile'o Pilolevu Tuita (lahir Tuku'aho)
* Bekas Putera Fatafehi Alaivahamama'o, mati 2004)
* Putera Aho'eitu Unuaki'otonga Tuku'aho, lebih dikenali sebagai Lavaka Ata Ulukālala.

Pada 15 Ogos 2006, Perdana Menteri Tongo, Feleti Sevele mengumumkan bahawa Raja sedang sakit tenat di hospital di Auckland dan meminta supaya rakyat berdoa untuk kesejahteraan baginda.

Baginda mati sebulan kemudian, sejurus sebelum tengah malam pada 10 September, 2006.

## Pautan luar

* Laman web Monarki Tonga 
* Artikel New Zealand Herald 
* Lawatan terbaru Raja Taufa’ahau Tupou IV ke Hong Kong 
* Jubilee Perak Raja Taufa'ahau Tupou IV (1993)
Milo Đukanović

**Milo Đukanović** (Bahasa Montenegro: *Мило Ђукановић*, disebut ; lahir 15 Februari 1962) ialah bekas Presiden dan Perdana Menteri Montenegro. 

Đukanović memegang jawatan Perdana Menteri selama tiga penggal berturut-turut (1991&ndash;1993, 1993&ndash;1996, dan 1996&ndash;1998); kemudian menjadi Presiden Montenegro mulai tahun 1998 hingga 2002 sebelum kembali ke jawatan Perdana Menteri pada tahun 2003 hingga 2006. Biarpun memilih untuk mengundur diri pada akhir tahun 2006, namun beliau kembali memegang jawatan Perdana Menteri pada Februari 2008. Parti campurannya memenangi pilihan raya awal pada tahun 2009 dengan majoriti mutlak, sekaligus memberikan penggal keenam kepadanya. Beliau meletak jawatan selaku Perdana Menteri pada Disember 2010. Đukanović juga Presiden jangka panjang Parti Demokratik Sosialis Montenegro, dahulunya cawangan Montenegro untuk Parti Komunis Yugoslavia, yang mentadbir Montenegro semenjak bermulanya sistem berbilang parti.

Apabila Đukanović menceburi bidang politik sewaktu muda, beliau bersekutu rapat dengan Slobodan Milošević. Bagaimanapun, pada tahun 1996, beliau membelot Milošević dan melepaskan wawasan kesatuan Serbia dan Montenegro demi ideologi kedaulatan. Beliau menyaksikan Republik Persekutuan Yugoslavia berubah menjadi Kesatuan Negeri Serbia dan Montenegro, kemudian Montenegro semakin berpecah dari Serbia ekoran kemenangan dalam pungutan suara kemerdekaan pada tahun 2006.

## Rujukan
Logam spekulum

**Logam spekulum** adalah aloi putih yang sangat keras dan terdiri daripada 4 bahagian tembaga dan satu bahagian timah, dan menurut sumber-sumber lain, 67% tembaga dan 33% timah; sesetngah komposisi mengandungi 1–2% arsenik. Komposisi dengan 45% timah mempunyai daya tahan terhadap sebam (kekusaman) yang lebih baik.

Ia digunakan oleh beberapa orang pembuat teleskop awal. Contohnya, Lord Rosse dalam tahun 1845 menggunakan aloi ini untuk cermin 72 inci pada teleskop "Leviathan of Parsonstown" buatannya.  Akan tetapi, logam ini menjadi kusam dengan cepatnya, dan memerlukan penggilapan yang berterusan.

Penggunaan logam spekulum untuk cermin semakin berkurangan selepas tahun 1839, ketika Leon Foucault menerbitkan keputusan kajiannya atas cermin kaca perak parabola.

## Lihat juga

* Gangsa

## Pautan luar
*National Pollutant Inventory - Copper and compounds fact sheet
Putera Hisahito

**Putera Hisahito dari Akishino** (B. Jepun: 秋篠宮悠仁親王 *Akishino no miya Hisahito shinnō*), lahir 6 September 2006, merupakan anak ketiga kepada Putera Mahkota Fumihito dari Akishino dan Puteri Mahkota Kiko dari Akishino, dan merupakan anak lelaki yang pertama. Beliau telah dilahirkan di sebuah klinik swasta di Tokyo. Mengikut urutan anggota keluarga diraja yang terkini, dia berada di barisan ketiga untuk menaiki takhta sebagai Maharaja Jepun. Hal ini disebabkan Parlimen Jepun masih belum memutuskan sama ada akan menggubal peraturan baru bagi membenarkan seorang perempuan, iaitu anak tunggal Maharaja Naruhito dari Jepun, Puteri Aiko dari Toshi menaiki takhta.

Putera Hisahito mempunyai dua orang kakak, Mako Komuro dahulunya Puteri Mako dari Akishino (lahir 23 Oktober 1991) dan Puteri Kako dari Akishino (lahir 29 Disember 1994). 

## Kelahiran
Beliau dilahirkan pada 8:27 a.m. (2327 GMT) dan beratnya ialah 2556 g (5 lb 10 oz). Namanya mempunyai maksud "ketenangan dan ukuran moral tertinggi, menurut Agensi Anggota Diraja. Namanya dipilih oleh ayahandanya yang juga meletakkan sejenis kotak kayu di tepi bantal anaknya. Kotak yang diperbuat daripada kayu paulownia itu berisi nama Hisahito yang ditulis tangan pada sekeping kertas wasyi Jepun. 

## Rujukan


## Pautan luar
* Berita mengenai Putera Hisahito
Aiskrim goreng

**Aiskrim goreng** merupakan satu hidangan istimewa yang pertama sekali diperkenalkan di Malaysia di pantai Batu Buruk, Terengganu. Ia merupakan satu pencuci mulut Asia, Amerika Syarikat dan Mexico.

Aiskrim biasa ditemui di restoran-restoran masakan Mexico di Amerika Syarikat (contohnya El Torito atau Chi Chi's) dan pesta dan karnival. Ia dihasilkan dengan mengambil satu pencedok aiskrim sejuk lampau beku (dibekukan pada suhu bawah dari suhu piawaian 0°F, tahap aiskrim biasanya disimpan), mungkin dicelup dalam telur, kemudiannya digolek masuk emping jagung atau remah biskut, dan kemudian secara ringkas menggoreng di dalam minyak yang banyak -- kesejukan aiskrim mencegah ia daripada cair sementara ada goreng. Akhirnya mungkin juga menjadi direnjis dengan kayu manis dan gula.

Aiskrim goreng telah menjadi satu pencuci mulut yang bersama berkhidmat dalam restoran-restoran yang Cina dan Jepun. Resipi di restoran-restoran berbeza sedikit, kerana ada yang menggunakan tempura dan juga menggunakan kulit yang diperbuat dari emping jagung atau serbuk biskut.

## Pautan luar
*The Food Timeline, history notes on the origins of fried ice cream
*How to Make Fried Ice Cream
Pokok Ara Akar Buloh

**Pokok Ara Akar Buloh** ialah satu spesies pokok ara  dalam famili Moraceae yang berasal dari Semenanjung Malaysia. Nama botaninya *Ficus villosa*.

## Ciri fizikal
Pokok Ara Akar Buloh ialah sejenis tumbuhan memanjat yang biasa di dapati di dalam hutan. Ciri-ciri fizikalnya adalah seperti berikut:
* Daun: Nipis dan berbentuk jantung ketika muda, tetapi tebal, berbulu dan berbentuk bujur ketika tua.
* Buah: Berumpun-rumpun, berbulu, serta berwarna merah jingga.

## Lihat juga
* Senarai pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Pokok Damak Damak

**Pokok Daun Patok Tuau** ialah satu spesies tumbuhan dalam famili Malvaceae yang berasal dari Semenanjang Malaysia. Nama botaninya *Grewia blattaefolia*.

## Ciri fizikal
Pokok Damak Damak tumbuh sehingga 10 meter (33 kaki) tinggi. Ciri-ciri fizikalnya adalah seperti berikut:
* Kulit kayu: Kuat, dan berserabut.
* Daun: Bujur, nipis, dan keras. Tiga vena yang selari menganjur pada sepanjang daun.
* Bunga: Kecil dan berwarna kuning.
* Buah: Kuning dan berbentuk buah pear, dengan isi yang banyak airnya.

## Lihat juga
* Senarai pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Buloh Kasap

**Bandar Buloh Kasap** ialah sebuah bandar di Daerah Segamat, Johor, Malaysia.

## Sejarah
Nama **Bandar Buloh Kasap** diambil sempena sejenis buluh yang banyak terdapat di sini sewaktu mula-mula dibuka. Dikatakan rumpun buluh tersebut banyak didapati dikawasan pangkalan lama dan kawasan jambatan lama dan pasar lama Buluh Kasap. Buluh kasap diambil daripada perkataan Melayu yang bermaksud 'Buluh yang mempunyai ruas yang kasar'.

### Jambatan Bersejarah Bandar Buloh Kasap
Jambatan Buloh Kasap telah dibina oleh kerajaan Johor semasa pembinaan rangkaian Jalan Persekutuan No. 1 dari Johor Bahru ke Bukit Kayu Hitam. Dibina bermula 1928 dan siap sepenuhnya pada 1936. Walau bagaimanapun pada 15 Januari 1942, Tentera Berikat yang pada ketika itu sedang berundur ke selatan  terpaksa meletupkan sebahagian jambatan semasa Kempen Peperangan Malaya  bagi menyekat dan melambatkan kemaraan tentera Jepun ke Singapura. Walaupun sudah diletupkan, sapper tentera Jepun membaikpulih jambatan itu dan digunakan semula. Selepas tamat perang dunia kedua, jambatan itu dibaikpulih sehinggalah jambatan baru  dibina bersebelahan jambatan bersejarah ini pada tahun 60an. Jambatan lama Buloh Kasap masih ada sehingga kini dan dikenali sebagai 'Jambatan Putus'.

## Penduduk terkenal
Datin Seri Normala Shamsuddin, bekas pengacara TV3 telah dibesarkan di Kampung Kuing Patah, Buloh Kasap, Segamat. Selain itu, beliau juga adalah bekas pelajar Sekolah Menengah Batu Anam

Abdul Talib Mohd Hassan (lahir 11 Oktober 1947),  novelis terkenal dengan karya SAGA (1976) , SAGA 2 (1993), SAGA 3 (2003) dan pesara guru SK Spang Loi. Beliau berasal  Perak dan menyambung pelajaran di Maktab Perguruan harian, Teluk Intan sebelum berkhidmat di SK Spang Loi bermula tahun 1969. Antara karya-karya beliau ialah 

(1989) Warisan, Wajah- wajah di pelangi

(1990) Jelaga, Cinta Semalam, Primadona

(1991) Pelarian, Bebayang Ungu, Mimah, Mega-Mega,Sinar di Sebalik Kabus, Destini Kasih, Ika, Airiani

(1992) Di Rahang Sumpah.

(1993) Sutera dalam Lukisan

(1994) Jerebu

(1997) Khailee

(2001) Kompilasi Destini Kasih, Kompilasi Sekuntum Bunga Sena.

(2005) Diari Hati
## Kawasan Perumahan dan Kampung dalam Bandar Buloh Kasap segamat
# Kampung Teluk Kelubi
# Kampung Batu Lima
# Kampung Tandong
# Kampung Kuala Tandong 
# Kampung Sanglang
# Kampung Teluk Limau Hantu
# Kampung Bukit Tangkong
# Kampung Serdang
# Kampung Bukit Keman
# Kampung Kuing Patah @ Kruing Patah
# Kampung Lubuk Kasai
# Kampung Baru (Perkampungan Cina)
# Taman Wijaya
# Taman Mewah
# Taman Bukit Makmur
# Taman Hasfa Tunas
# Taman Suria
# Taman Rebana
# Taman Buluh Kasap
# Taman Astaka Jaya
# Kampung Seberang Stesen
# Rumah Kilat (Perumahan Kos Rendah)
# Kampung Bukit Tangkong
# Kampung Teluk Gombang
# Kampung Tangga Batu
# Kampung Merlimau

## Pekan berdekatan
# Bandar Segamat
# Pekan Jementah
# Pekan Batu Anam
# Pekan Jabi

## Rujukan
* Bandar Buloh Kasap
Jementah

**Jementah** adalah sebuah bandar di Daerah Segamat, Johor, Malaysia. Lokasinya terletak lebih kurang 21 km dari bandar Segamat melalui jalan raya persekutuan. Jementah adalah pekan ketiga terbesar di daerah Segamat selepas Bandar Segamat dan Labis. Lebih kurang 10 km dari Jementah terletak Universiti Teknologi MARA Kampus Johor yang menjadikan Segamat sebagai pusat pendidikan kedua terpenting di Johor selepas Skudai.

Jementah juga adalah tempat berlakunya perang saudara pertama dalam sejarah Johor iaitu Perang Saudara Jementah pada 25 Oktober 1879.

## Asal-usul Nama

Terdapat dua versi bagaimana Jementah mendapat namanya. Versi pertama, dikatakan sewaktu tempat ini mula-mula dibuka, sesetengah  penduduk kampung pada ketika itu mengadu *"Jemu, jemu, jemu! Asyik-asyik menebang pokok saja!"*  yang lain pula menyahut *"Entah, entah, entah!"* . Penduduk setempat percaya dalam perkataan Melayu, iaitu **Jemu** dan **Entah** digabungkan menjadi **Jementah**. 

Versi kedua pula, penduduk pada ketika itu jemu mencabut lintah yang menghisap darah sewaktu mereka sedang bekerja. Akibat daripada itu, perkataan **Jemu** dan **Lintah** dicantumkan menjadi **Jementah**.

### Taman Perumahan
* Kampung Kubu Dedap
* Kampung Baru Jementah
* Taman Cempaka
* Taman Ria
* Taman Jaya
* Taman Molek
*Taman Sri Ganang
*Taman Intan

### Pekan Berdekatan
* Gemereh
* Bukit Serampang
* Tangkak

## Rujukan dan pautan luar

* YM Ungku Mohd. Zaman bin Tahir (1996). *Segamat: Sejarah dan Mitosnya.* Al-Kafilah Enterprise
* Perang Jementah - Penerangan mengenai Perang Saudara Jementah dalam Bahasa Melayu
* Asal Mula Nama Jementah - Melayu Online.com 
* Asal Usul Jementah - Petikan: Himpunan 366 Cerita Rakyat Malaysia, Utusan Publications, 2009
* Peta lokasi Jementah
Batu Enam

**Batu Enam** atau disebut *Batu Anam* merupakan sebuah Pekan  kecil di Daerah Segamat, Johor, Malaysia. Batu Enam dikelilingi oleh estet kelapa sawit dan ladang getah. Kebanyakan penduduk di pekan ini bekerja sebagai penjawat awam, petani, peniaga dan bekerja sendiri.

Terdapat tiga buah sekolah rendah dan dua buah sekolah menengah di Batu Anam.

# ) **[[Sekolah Jenis Kebangsaan Tamil Batu Anam]]**
# ) **[[Sekolah Jenis Kebangsaan Cina Hwa Nan]]**
# ) **[[Sekolah Kebangsaan Batu Anam]]**
# ) Sekolah Jenis Kebangsaan Tamil Ladang Fortrose
# ) Sekolah Kebangsaan Tambang
# ) Sekolah Kebangsaan Simpang Loi
# ) Sekolah Kebangsaan Mensudut Pindah
# ) Sekolah Kebangsaan Palong Timur
# ) **[[Sekolah Menengah Kebangsaan Seri Kenangan]]**
# ) **[[Sekolah Menengah Dato' Ahmad Arshad|Sekolah Menengah Kebangsaan Dato' Ahmad Arshad]]**
# ) Sekolah Menengah Kebangsaan Palong Timur

Sekolah Kebangsaan Batu Anam menamatkan operasi pada 2009 sebelum berpindah di sebelah Sekolah Menengah Kebangsaan Seri Kenangan.Selain itu pekan ini juga menempatkan Kolej Komuniti Segamat 2 ,Pusat Latihan Polis Segamat dan Institut Latihan MARA. Universiti Teknologi MARA cawangan Johor juga terletak kira-kira 15 minit pemanduan dari pekan Batu Anam.

Terdapat beberapa buah kampung dan taman-taman perumahan di Batu Anam. Antaranya :-

* Kampung Awat
* Kampung Kenangan
* Kampung Paya Lang
* Kampung Paya Lebar
* Kampung Simpang Loi

* Taman Bintang-Bintang
* Taman Damai
* Taman Desa India
* Taman KSM
* Taman Mina
* Taman Permai
* Perumahan Melayu
* Taman Rumah Rakyat
* Taman Sri Alam 1&2
* Taman Sri Emas Jaya
* Taman Mewah
* Taman Mawar
* Taman Seri Seruling
* Taman Seri Cahaya
* Taman Perumahan Rakyat

### Pekan berdekatan
* Buloh Kasap
* Gemas Baharu
* Jementah
Labis

**Labis** ialah bandar kedua terbesar selepas Bandar Segamat dengan anggaran populasi penduduk sebanyak 30,000 orang. Kaum Melayu India dan Cina merupakan penduduk majoriti terbesar di Labis. Labis juga diduki oleh masyarakat Bumiputera Orang Asli. Labis juga merupakan sebuah pekan pertanian dan pengeluar getah utama di Johor.

## Sejarah

**Labis**, kini **Bandar Labis** bermula dari sebuah kampung kecil di mana nama asalnya ialah **Kampung Paya Merah**. Nama Labis pula diambil dari  sejenis  rumput yang menjadi makanan kegemaran *Labi-labi*. Pada awal abad ke-20, Pegawai British telah datang meninjau di kampung ini bagi mencari tempat baru untuk dibangunkan dalam daerah Segamat.

Pegawai British tersebut terkejut apabila ternampak banyak labi-labi kerana beliau tidak pernah melihat haiwan itu sebelum ini. Pegawai tersebut bertanya kepada penduduk kampung apakah haiwan itu dan penduduk kampung menjawab *"Labi-labi, tuan"*. Oleh kerana pegawai tersebut tidak pernah mendengar nama haiwan ini, maka beliau berkata *"Labis"*. bermaksud  banyak labi-labi. Selepas daripada peristiwa itu, Pegawai British tersebut menamakan tempat ini sebagai **Labis** dengan rasminya.

**FELDA**
* FELDA Tenang
* FELDA Chemplak
*FELDA Chempelak Barat
*FELDA Bukit Kepong
*FELDA Redong 1
*FELDA Maokil

### Taman Perumahan
* Taman Sejati
* Taman Mewah
* Taman Orkid baru
* Taman Pelangi
* Taman Gunung Emas
* Taman Seri Emas
* Taman Bintang Jaya
* Kampung Paya Merah
* Taman Berjaya
* Taman Wawasan
* Kampung Sungai Gatom
* Taman Suria
* Taman Labis
* Taman Indah
* Taman Impian Indah

### Pekan Berdekatan
* Bukit Kepong
* Bekok
* Chaah
*Air Panas
*Tenang Stesen

## Pendidikan

### Sekolah rendah

### Sekolah menengah

## Pautan luar
*Peta-peta Labis
Chaah

**Chaah** adalah pekan paling selatan dalam Daerah Segamat, Johor, Malaysia. Majoriti penduduk di sini ialah kaum Cina selebihnya adalah Melayu dan India. Bidang pertanian merupakan bidang utama di sini selain berniaga secara kecil-kecilan dan sebagainya.

Lebih kurang 5 kilometer dari Pekan Chaah, terdapat sebuah kampung dikenali sebagai **Desa Temu Jodoh**. Kampung ini mendapat namanya seawal tahun 1970-an apabila bilangan pasangan yang bertemu jodoh dan berkahwin di sini merupakan bilangan terbesar pada masa itu dan bukan hanya di kampung ini tetapi juga di Malaysia.

Pernah menggemparkan Malaysia dengan kes pembunuhan.

## Pautan luar
* Peta lokasi Chaah
Kemurnian Kepentingan Diri

***Kemurnian Kepentingan Diri: Konsep Baru Mengenai Egoisme*** (bahasa Inggeris: *The Virtue of Selfishness: A New Concept of Egoism*) ialah sebuah buku yang merupakan himpunan esei dan kertas kerja yang diterbitkan oleh Ayn Rand dan Nathaniel Branden pada tahun 1964. Kebanyakan esei dalam buku ini pada asalnya telah diterbitkan dalam *[[Surat Berita Objektivisme]]*, kecuali "Etika Objektivisme" yang merupakan kertas kerja Rand yang disampaikan di sebuah simposium mengenai "Etika dalam Zaman Kita". 

"Kemurnian Kepentingan Diri" merangkumi banyak persoalan falsafah objektisme Ayn Rand. Sesetengah tema termasuk pengenalpastian dan pengesahan egoisme sebagai tataetika yang rasional, sifat merosak altruisme, serta sifat kerajaan yang betul-betul. 

"Kemurnian Kepentingan Diri" telah dipilih sebagai buku bukan fiksyen yang teragung dalam abad ke-20 dalam sebuah tinjauan pendapat pembaca yang dilaksanakan oleh Perpustakaan Moden.

## Lihat juga
* Objektivisme
* Etika Objectivisme
Melewati Kebaikan dan Kejahatan

:*Rencana ini adalah mengenai buku Friedrich Nietzsche. Untuk kegunaan lain, sila lihat [[Melewati Kebaikan dan Kejahatan (nyahkekaburan)]]*

***Melewati Kebaikan dan Kejahatan: Pendahuluan kepada Falsafah Masa Depan*** (*Jenseits von Gut und Böse*) ialah sebuah karya falsafah abad ke-19 yang utama yang ditulis oleh Friedrich Nietzsche.  

Diterbitkan buat pertama kali pada tahun 1886 oleh Nietzsche atas belanja sendiri, buku ini pada mula-mulanya telah dianggap tidak penting. Dalam buku ini, Nietzsche mengutuk apa yang dianggapnya sebagai kekosongan kesusilaan ahli-ahli fikir abad ke-19. Beliau membidas ahli-ahli falsafah atas apa yang dianggapnya sebagai kekurangan sikap kritis dan penerimaan dasar-dasar agama Kristian secara membabi buta dalam pertimbangan kesusilaan dan nilai-nilai. 

*Melewati Kebaikan dan Kejahatan* memberi gambaran keseluruhan yang menyeluruh tentang  falsafah matang Nietzche. Buku ini bertujuan sebahagiannya untuk memberi penjelasan yag lebih lanjut kepada karyanya yang dahulu, *[[Itulah dikatakan oleh Zarathustra|Juga Sprach Zarathustra]]* (atau *Itulah dikatakan oleh Zarathustra*). Buku Nietzsche yang berikut, *[[Mengenai Genealogi Kesusilaan]]*, bertujuan untuk "melengkapi dan menjelaskan" *Melewati Kebaikan dan Kejahatan* dan oleh itu, harus dibaca dalam konteks ini.

## Bibliografi
**Beyond Good and Evil* (ISBN 1-59986-993-4)

## Pautan luar

*  &mdash; edisi bahasa Inggeris.
*  &mdash; edisi bahasa Jerman. 
* ''Melewati Kebaikan dan Kejahatan'', boleh didapati sebagai buku audio bahasa Inggeris yang bebas di LibriVox.
* Edisi ''Melewati Kebaikan dan Kejahatan'' rujuk diri, dengan carian serta konkordans 
* http://www.uri.edu/personal/szunjic/philos/beyond.htm
Pekan Air Panas

**Pekan Air Panas** adalah sebuah pekan kecil dalam Daerah Segamat, Johor, Malaysia. Pekan ini terkenal dan mendapat nama sempena *air panas* yang terdapat di sini. Terletak kira-kira 14 kilometer dari Pekan Labis melalui jalan raya persekutuan. Pekan ini juga dikenali sebagai **Tenang** (jangan keliru dengan Tenang Stesen, salah satu pekan lain di dalam daerah Segamat juga).

Majoriti penduduk di sini ialah kaum Melayu dan juga komuniti masyarakat Cina. Selain daripada itu juga disini terdapat beberapa perkampungan orang asli seperti Bekok dan juga di pekan ini terdapat ladang buah mata kucing yang banyak.

## Asal nama
Pekan Air Panas ini diambil bersempena dengan air panas yang terdapat disini. Pekan ini juga dikenali sebangai' **Tenang**. Pekan ini telah dibuka pada hari Khamis, 3 Disember 1806. Nama Tenang telah diberi oleh penduduk pertama yang membuka tempat ini iaitu Tuan Haji Kamarul Arifin Bin Aladin atau juga dikenali sebagai "Tok Tenang". Namun begitu, pekan ini telah dengan rasminya dinamakan **Pekan Air Panas**.
Bekok (bandar)

**Bekok** adalah sebuah bandar di Daerah Segamat, Johor, Malaysia. Bekok dikenali terutamanya kepada para **Pencinta Alam** kerana Bekok juga merupakan pintu masuk sebelah barat ke Taman Negara Endau-Rompin. Air terjun yang segar terdapat di sini dikenali sebagai **Air Terjun Sungai Bantang**. Selain terkenal dengan air terjun dan sebagai pintu masuk ke Taman Negara, Bekok juga mempunyai **Perkampungan Orang Asli** seperti juga Pekan Air Panas.

## Pautan luar
* Peta lokasi Bekok
Paku larat

**Pokok Paku Larat** ialah satu spesies pakis dalam famili Davalliaceae yang berasal dari kawasan tropika. Pokok ini amat biasa didapati di atas lantai hutan dalam bentuk belukar padat. Nama botaninya *Nephrolepis biserrata*.

## Ciri-ciri fizikal
Batang Pokok Paku Larat pendek sahaja dan tegak. Nama botani batang ini rizom.  
Ciri-ciri fizikal yang lain adalah seperti berikut:
* Daun: Juga digelarkan pelepah, daun ini dibahagikan kepada daun-daun kecil yang mempunyai sorus-sorus (sporangium) yang berwarna perang di permukaan bawah daun. Sorus-sorus ini berbentuk bintik-bintik timbul dan mengandungi spora-spora yang amat kecil. Spora-spora yang juga berwarna perang akan tumbuh menjadi pokok-pokok pakis baru.

## Lihat juga
* Senarai pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Lufti Abas

**Lufti Abas** (lahir 17 Januari 1937) adalah ahli bahasa serta penulis Indonesia yang pernah menyandang jawatan tetap sebagai pensyarah di Jabatan Pengajian Melayu, Universiti Malaya. Beliau juga pernah merupakan Profesor Madya di Universiti Brunei Darussalam.

Dilahirkan di Palembang, Indonesia, Lufti memperoleh ijazah Sarjana Mudanya dari Universiti Padjadjaran di Bandung, Indonesia, dan ijazah Saujana Sastera dari Universiti Indiania di Amerika Syarikat.

## Karya
### Buku
* 1967: *Pengantar Linguistik dan Tatabahasa Bahasa Indonesia*, Jajasan Penerbitan Universiti Padjadjaran, Bandung
* 1968: *Latihan Imbuhan Bahasa Melayu Indonesia*, Zaman Baru, Petaling Jaya
* 1971: *Linguistik Deskriptif dan Nahu Bahasa Melayu*, Dewan Bahasa dan Pustaka, Kuala Lumpur
* 1973: *Bahasa Malaysia Baru (Tingkatan Satu, Dua & Tiga)*, Penerbitan Jauh Timur Mc Graw Hill (M) Sdn. Bhd., Kuala Lumpur
* 1974: *Bahasa Malaysia Baru (Tingkatan Peralihan)*, Penerbitan Jauh Timur Mc Graw Hill (M) Sdn. Bhd., Kuala Lumpur
* 1976: *Tatabahasa Perbandingan, Bahasa-bahasa Malaysia, Cina, Tamil dan Inggeris*, Dewan Bahasa dan Pustaka.

### Esei
Antara beberapa puluh esei yang ditulis oleh Lufti Abas termasuk:
* Mac 1971: *Dapatkah Orang Indonesia Memahami Bahasa Malaysia?* Dewan Bahasa dan Pustaka
* Feb 1973: *Surealisme*, Dewan Sastera
* Apr 1973: *Sebuah Sajak Noor S. I.*, Dewan Sastera
* Ogo 1973: *Bentuk dan Isi Sajak*, Dewan Sastera
* Feb 1975: *Rangkapan dan Rakaman Rasa Warna Maya*, Dewan Sastera
* 1995: *Kritik Karya Sastera sebagai Karya Seni*, Dewan Bahasa dan Pustaka.

## Rujukan
* Lufti Abas. Tatabahasa Perbandingan, Bahasa-bahasa Malaysia, Cina, Tamil dan Inggeris, 1976, Dewan Bahasa dan Pustaka
Perlembagaan Greek 1844

**Perlembagaan Greek 1844** ialah perlembagaan pertama Kemaharajaan Greek. Pada 3 Disember 1843, garison tentera Athens, dengan bantuan warganegara-warganegara, memberontak dan menuntut pemberian Perlembagaan daripada Raja Otto. Perlembagaan Greek diisytiharkan pada Mac 1844 melalui usaha-usaha "Perhimpunan Nasional Hellenes pada 3 September di Athens" dan merupakan Pakatan Perlembagaan, iaitu satu perjanjian antara Raja dengan Negara. Perlembagaan ini menubuhkan semula Negara Raja Berperlembagaan yang didasarkan pada Perlembagaan Perancis 1830 dan Perlembagaan Belgium 1831.

Peruntukan-peruntukan utamanya adalah seperti berikut:
* Mewujudkan prinsip kedaulatan raja, dengan raja merupakan kuasa muktamad negara. Kuasa perundangan dipegang oleh Raja yang juga mempunyai hak untuk meratifikasi (meluluskan) undang-undang Parlimen dan Senat.
* Ahli-ahli Parlimen harus tidak kurang daripada 80 orang dan dipilih untuk tempoh tiga tahun melalui hak mengundi umum.
* Senator-senator dilantik untuk seumur hidup oleh Raja dan bilangannya ditetapkan sebagai 27 orang, walaupun bilangan itu boleh ditambah, jika perlu dan dengan kehendak Raja, tetapi tidak boleh melebihi setengah daripada bilangan ahli Parlimen.
* Menteri-menteri dilantik dan dipecat oleh Raja, dan tanggungjawab mereka untuk perbuatan-perbuatan Raja diwujudkan. Keadilan berasal daripada Raja dan diberikan atas namanya oleh hakim-hakim yang dilantik oleh Raja.

Perhimpunan itu mengundi undang-undang pilihan raya pada 18 Mac 1844. Undang-undang ini merupakan undang-undang Eropah pertama yang, pada dasarnya, memberikan hak mengundi umum (tetapi, sudah tentu, untuk lelaki sahaja).

Walaupun Otto bersetuju dengan penubuhan rejim perlembagaan, baginda cenderung tidak menguatkuasakannya dan sering melanggar maksud yang tersirat dan yang tersurat dalam Perlembagaan. Sebaliknya, baginda mencuba mengumpul sebanyak kuasa yang mungkin. Pada malam 10 Oktober 1862, ketidakpuasan hati yang semakin berkembang mengakibatkan rakyat dan tentera memberontak dan memutuskan penggulingan Otto.
Temponek

**Pokok Temponek** (bahasa Inggeris: *Monkey Jack*) juga dikenali sebagai *Pokok Ketedang Temponek*, ialah satu spesies tumbuhan dalam famili Moraceae yang berasal dari Semenanjung Malaysia, Sumatera, dan India. Nama botaninya *Artocarpus rigidus*.

Kayu Pokok Temponek tahan lama, dan digunakan untuk membuat keranda, rasuk, alang, perabot, dan perahu.

## Ciri fizikal
Pokok Temponek tumbuh sehingga 30 meter (98 kaki) tingginya, dengan batang pokoknya yang kukuh menyangga silara dahan serta daun yang padat. Ciri-ciri fizikalnya yang lain adalah seperti berikut:
* Kulit kayu: Kasar dan berwarna perang kekelabu-kelabuan. Ranting, tangkai daun, dan vena pada permukaan bawah daun adalah berbulu.
* Daun: Lebih kurang 20 sentimeter panjang dan berwarna hijau tua.
* Bunga: Berwarna kuning.
* Buah: Berbentuk bulat, dan berwarna kuning kehijau-hijauan ketika mentah, tetapi menjadi jingga muram ketika masak. Rasa kulit jingga itu sedap tetapi cenderung meninggalkan rasa mentah dalam mulut.

## Lihat juga
* Senarai Pokok

## Rujukan
  
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Ara kelumpong

**Pokok Ara Kelumpong** (bahasa Inggeris: *Common Red-stem Fig*) ialah satu spesies tumbuhan dalam famili Moraceae yang berasal dari Semenanjung Malaysia, Filipina, China, dan India. Nama botaninya *Ficus variegata*.

## Ciri fizikal
Pokok Ara Kelumpong tumbuh sehingga 30 meter (98 kaki) dengan batang kayu yang mempunyai akar banir. Ciri-ciri fizikalnya yang lain adalah seperti berikut:
* Kulit kayu: Berwarna perang kejingga-jinggaan pucat.
* Daun: Berbentuk jantung dan mempunyai vena-vena yang dalam.
* Buah: Berbentuk buah pear, dan tumbuh secara langsung pada batang pokok dan dahan-dahan besar dalam gugusan yang kecil. Warnanya menjadi merah muram ketika masak.

## Lihat juga
* Senarai Pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
 
}}
Lembiding

**Lembiding** (***Stenochlaena palustris***) ialah spesies pakis ubatan yang boleh dimakan. Ia ialah sejenis pakis yang hidup membiak di tanah lembap di kawasan-kawasan yang cerah atau sedikit teduh. 

Dalam perubatan tradisi di India dan Malaysia, daun pakis ini digunakan sebagai ubat demam, penyakit kulit, ulser dan sakit perut.

## Huraian
Daun lembiding yang berbentuk pelepah dibahagikan menjadi daun-daun kecil yang mempunyai tepi bergigi. Permukaan bawah daun-daun ini dilitupi dengan bintik-bintik kecil yang berwarna perang dan merupakan sorus yang mengandungi spora.

## Lihat juga
* Pucuk paku

## Rujukan

## Pautan luar
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Gangsa

**Gangsa** (serapan bahasa Sanskrit: कांस्य *kāṃsa*) merujuk kepada sekumpulan jenis pancalogam berasaskan tembaga di man timah biasa sebagai bahan tambahan utama, tetapi kadangkalanya bersama unsur kimia seperti fosforus, mangan, aluminium, atau silikon. Ia sangat kuat dan tahan lama dan digunakan untuk pelbagai jenis aplikasi dalam industri.

Bahan ini sangat penting dari segi sejarah sehingga menjadi tumpuan merujuk satu zaman utama dalam sejarah ketamadunan manusia iaitu Zaman Gangsa.

## Lihat juga
* Loyang, satu jenis aloi tembaga, dengan zink sebagain bahan tembahan utama
* Logam senjata
* Kupronikel, aloi yang digunakan pada kapal laut
* Gangsa aluminium
* Gangsa fosfor 
* Jubin
* Penggangsaan, proses menyalutkan benda dengan gangsa
* Gangsa Luristan

## Pautan luar

* 19th century bronze sculpture sand casting
* Flash animation of lost-wax casting
* Bronze Casting process explained - good pictures
* The source of tin for the ancient bronze production
* National Pollutant Inventory - Copper and compounds fact sheet 
* Information about Bronze Tiles 
* lost wax casting process 
* a bronze foundry

## Rujukan
Kertak tangga

**Pokok Kertak Tangga** (bahasa Inggeris: *Chestnut*) ialah satu spesies tumbuhan dalam famili Fagaceae (famili pokok oak) yang berasal dari Semenanjung Malaysia. Nama botaninya *Castanopsis schefferiana*.

## Ciri fizikal
Pokok Kertak Tangga tumbuh sehingga 30 meter (98 kaki) tingginya. Ciri-ciri fizikalnya yang lain adalah seperti berikut:
* Kulit kayu: Kulit kayu sebelah dalam berwarna dari merah jambu hingga kuning, lembut, serta berbutir-butir.
* Daun: Berwarna hijau kilat, licin, dan mempunyai vena pusat yang tenggelam.
* Bunga: Kecil, dengan bunga jantan tumbuh dalam percikan panjang dan sempit, sedangkan bunga betina tumbuh berumpun-rumpun.
* Buah: Berbulu dan berwarna perang berangan. Seperti dengan kekeras oak, buah ini terdapat di dalam bekas bak cawan yang berduri.

## Lihat juga
* Senarai Pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Nilai kejutan

**Nilai kejutan** adalah potensi gambar, teks atau bentuk komunikasi lain untuk mencetuskan reaksi meluat, terkejut, marah, takut, atau emosi seumpamanya. Contoh laman kejutan yang menggunakan gambar dengan nilai kejutan yang tinggi adalah Tubgirl.com dan Goatse.cx.

## Nilai kejutan dalam pengiklanan
Nilai kejutan sering kali digunakan dalam dunia pengiklanan bagi mendapatkan perhatian bagi barangan atau perkhidmatan yang ditawarkan.

Sebagai contoh, Benetton terkenal kerana menggunakan bahan kejutan dalam iklan mereka (seperti bayi baru lahir bersalut darah dan dengan tali pusat). Bayi tersebut tidak mempunyai kaitan dengan jenama atau barangannya, tetapi orang masih mengingati jenama dan iklan tersebut. Häagen-Dazs menggunakan taktik versi lebih serdahana - keluaran ais kerimnya dikaitkan dengan unsur seks bagi menghasilkan nilai kejutan.

Sunggupun pengiklanan sebegini menyinggung sebahagian pembaca, ia ternyata berkesan di masa lalu. Kejutan awal hampir selalunya mengekalkan nama jenama kepada ingatan penonton.

## Nilai kejutan moden
Nilai kejutan moden juga terdapat dalam pelbagai bentuk. Disebabkan perkara yang mengejutkan pada suatu masa seperti mohawks dan bertindik, menjadi biasa, nilai kejutan kadang kala terdapat dari pakaian dari 1890-1930-an, seperti topi tinggi (*tophats*), spats, monakles, dan tongkat.

## Lihat juga
*Filem menjijikkan
Filem menjijikkan

**Filem menjijikkan** membentuk sub-genre filem komedi di mana pengarahnya cuba mengejutkan penonton mereka dengan bahan mengganggu dan menjijikkan, seperti seksual, budaya, atau "humor jamban". 

Semenjak penghapusan Kod Pengeluaran dan digantikan dengan sistem penarafan filem MPAA pada akhir 1960-an, beberapa pembuat filem mula mencuba-cuba dengan filem mencarut humour. 

"Filem menjijikkan" sebenarnya yang pertama kasar adalah sketsa komedi tidur 1974 (*The Groove Tube*) diikuti oleh *1978 dalam filem - National Lampoon's Animal House*, yang merupakan satu kejayaan yang besar pada *box-office*. Semenjak 1980-an, penghasilan filem menjijikkan dihasilkan dalam jumlah yang meningkat, dan menjadi norma untuk filem-filem komedi. Beberapa genre filem ini boleh ditujukan di para penonton remaja (seperti *Porky's* atau *filem American Pie*) atau para penonton dewasa (seperti *There's Something About Mary* or *Wedding Crashers*).

Kebelakangan ini, tema kasar telah menjadi popular di Pawagam UK, kerana kepopularan seperti filem-filem Hollywood, walaupun kesan filem grafik mengejutkan adalah lebih besar, disebabkan oleh gambaran jarak dekat, grafik komputer ditingkatkan, dan gelung filem berdefinisi tinggi.  

Di Malaysia, diantara filem yang mempunyai nilai kejutan adalah Sepek dan Gubra.

## Contoh Genre Filem Menjijikan
**Ace Ventura: Pet Detective*
**The Girl Next Door*
Pokok Penarahan Laut

**Pokok Penarahan Laut** (bahasa Inggeris: *Wild Nutmeg*) ialah satu spesies tumbuhan dalam famili Myristicaceae yang berasal dari Malaysia. Nama botaninya *Knema malayana*.

## Ciri fizikal
Ciri-ciri fizikal Pokok Penarahan Laut adalah seperti berikut:
* Batang pokok: Mempunyai akar banir.
* Kulit kayu: Bersisik, dan berwarna perang.
* Bunga: Kecil dan tumbuh berumpun-rumpun pada bonjol-bonjol kayu yang pendek. Bunga-bunga jantan dan betina tumbuh dalam rumpun yang berasingan.
* Buah: Berisi tetapi berbulu, dan seringnya terbelah menjadi dua bahagian. Buah ini mempunyai kulit bak selaput yang berwarna merah dan yang digelarkan aril.

## Lihat juga
* Senarai Pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Pokok Bayas

**Pokok Bayas** ialah satu spesies tumbuhan dalam famili Arecaceae yang berasal dari Semenanjung Malaysia. Nama botaninya *Oncosperma horridum*.

Batang pokok bayas adalah keras dan tahan air garam, serangga penggorek, dan anai-anai. Oleh itu, kayu pokok ini telah digunakan untuk membina kelong-kelong. Batang pokok ini juga digunakan untuk lantai, ketika dipotong menjadi kepingan, sedangkan keping-keping yang lebih kecil digunakan sebagai kasau dan dinding.

Umbutnya yang dikeluarkan dari dalam batang, dicencang halus, dibasuh bersih lalu dimakan mentah dan segar. Ia juga sedap jika dibuat kerabu. Rasanya manis dan rangup.

## Ciri botani
Pokok Bayas ialah palma bersaiz besar setinggi 30 m, tumbuh berumpun. Rumpun-rumpun dibentuk apabila pokok-pokok muda tumbuh daripada tunas pada pangkal pokok palma induk. Batang pokok serta tangkai daun mempunyai duri, berwarna coklat keperangan. Ciri-ciri fizikalnya yang lain adalah seperti berikut:
* Daun: Daun majmuk, besar, anak daun tersusun seperti lelipan, panjang menirus dengan hujung meruncing dan berwarna hijau tua apabila tua. Daunnya tumbuh dengan tegak, dan cenderung menuju ke atas.
* Bunga: Tumbuh bertiga-tiga, dengan bunga betina di tengah, dan bunga jantan di sebelah kiri kanan. Bunga-bunga ini dilindungi oleh dua struktur besar yang berbentuk bot dan berduri, digelar *spate*. Bunga majmuk, kecil putih kekuningan, terdapat dalam jambak bunga yang keluar dari celah ketiak daun. 
* Buah: Buah sederhana besar, bulat, berwarna hijau ketika muda dan bertukar hitam keungu-unguan setelah tua.

## Khasiat
Umbut pokok bayas mengandungi air, serat, protein, lemak, kalsium, kalium, zat besi, zink, vitamin dan alkaloid.

Umbutnya dimakan bagi menambah selera makan dan boleh dijadikan sebagai awet muda dan kaya dengan antioksidan. Ia tak digalakkan untuk orang yang mengalami kesejukan badang untuk mengambilnya dalam kuantiti yang banyak kerana mungkin akan mendatangkan kemudaratan.

## Lihat juga
* Senarai Pokok

## Rujukan
2010

:*Rencana ini adalah berkenaan dengan tahun 2010. Bagi kegunaan lain, sila lihat [[2010 (nombor)]].*

**2010** merupakan tahun biasa yang bermula pada hari Khamis dalam takwim Gregorius dan bulan Muharram dalam takwim Hijrah. Ia berlangsung dari 15 Muharam 1431 hingga 24 Muharam 1432.


## Peristiwa
#### Jun
* 11 Jun: Piala Dunia 2010 bermula di Afrika Selatan. Ia merupakan Piala Dunia pertama diadakan di Afrika. Piala Dunia FIFA 2010 ini menyaksikan Belanda dan Sepanyol berentap di gelanggang akhir dan akhirnya dimenangi oleh Sepanyol.

#### September
* 16 September: Hari Malaysia disambut buat pertama kalinya sebagai cuti am di seluruh Malaysia.
#### Oktober
* 3-14 Oktober: Sukan Komanwel 2010 berlangsung di New Delhi, India. Ia merupakan kali kedua acara Sukan Komanwel berlangsung di Asia selepas Kuala Lumpur, Malaysia.

#### November
* 20 November: Hari Kanak-Kanak Sedunia 2010

#### Disember
* 29 Disember: Pasukan bola sepak kebangsaan Malaysia berjaya merangkul gelaran juara dan membawa pulang piala Kejohanan Bola Sepak ASEAN buat pertama kali selepas berjaya mengalahkan Indonesia dengan agregat 4-2.

## Kelahiran
* 12 Januari - Ahmed Abarkane, pemain bola sepak Maghribi
* 26 Januari - Duerra Mitilda, pelakon dan penyanyi wanita Malaysia
* 31 Januari - Muhammad Ariq Darius, pemain bola sepak Malaysia
* 1 Februari - Alfredo Rodríguez, pemain bola sepak Honduras
* 4 Februari - Mohammad Hadif Azmir, personaliti media sosial Malaysia
* 24 Februari - Ahmad Emir Aqeel Ahmad Azan, personaliti media sosial Malaysia
* 27 Februari - Ruslan Mba, pemain bola sepak Guinea Khatulistiwa
* 7 Mac - Syed Irfan, pelakon lelaki Malaysia
* 15 Mac - Silva Mexes, pemain bola sepak Thailand
* 22 April - Muhammad Danial Ashraf Zubir, personaliti media sosial Malaysia
* 12 Mei - Nik Adam Mika, pelakon lelaki Malaysia
* 20 Mei - Muhammad Haikal Shahputra Irwan, personaliti media sosial Malaysia
* 30 Ogos - Nolan Nguyen, pemain bola sepak Vietnam
* 6 Oktober - JJ Gabriel, pemain bola sepak Cyprus
* 9 Oktober - Chenta Raeesa Hisham, penari, personaliti media sosial dan pelakon wanita Malaysia
* 23 November - Róbert Oliveras, pemain bola sepak Mexico

## Kematian
### April
* 2 April: Din Beramboi (atau nama sebenar beliau, **Meor Ahmad Fuad Meor Badri**) ialah seorang pelawak, pelakon, penyanyi, kartunis, penyampai radio dan pengacara televisyen. Beliau meninggal dunia pada 2 April 2010 kerana penyakit demam denggi berdarah.
* 17 April: Achik Spin mati di Lebuhraya LEKAS, Semenyih, Selangor Darul Ehsan.

### Oktober
* 2 Oktober: Kwa Geok Choo, isteri bekas Perdana Menteri Singapura, Lee Kuan Yew. (lahir 1920)
Wan Mohd Azran Wan Hamzah

Kerjayanya bermula dengan hanya menjadi penyanyi jalanan, kini impian **Wan Mohd Azran B. Wan Hamzah** anak kelahiran Kelantan juga lebih dikenali dengan nama gelaran "Azran Hamzah" kini semakin mengorak langkah dengan lebih yakin dengan adanya bimbingan dan kepercayaan yang diberikan sifu M.Nasir.

## Lihat juga
* Kumpulan Quest
Mohd Khirul Nizam Wahab

**Zenn** atau **Mohd Khirul Nizam Wahab** anak kelahiran Perak, mempunyai bakat dan keunikan tersendiri beliau dalam menyanyikan lagu irama etnik atau berentak asli. Beliau juga banyak meraih kejayaan sekaligus menempa nama dalam banyak pertandingan nyanyian. Dengan kelebihan ini juga sekaligus menjadikan kumpulan Quest lebih unik.
Irwandi Ahmad Ibrahim

Dilahirkan di Pulau Pinang, E1D (Wandi) atau Irwandi Ahmad Ibrahim tidak mempersiakan bakat yang dimiliki beliau dalam mendendangkan lagu lagu irama Broadway dan Klasik. Beliau juga berbakat dalam penyusunan atau penggubahan muzik.

## Lihat juga
* Kumpulan Quest
Pandan serani

**Pokok Pandan Serani** (bahasa Inggeris: *Cat's Claw* ) ialah satu spesies tumbuhan dalam famili Ruscaceae yang berasal dari Afrika tropika. Nama botaninya *Dracaena fragrans*.

## Ciri-ciri fizikal
Pokok Pandan Serani tumbuh sehingga 7 meter (23 kaki). Keratan-keratan pokok ini sering ditumbuh dalam air mangkuk yang cetek di dalam rumah dan pejabat. Ciri-ciri fizikalnya yang lain adalah seperti berikut:
* Daun: Lebar dan keras.
* Bunga: Tumbuh dekat hujung-hujung dahan, dan berwarna kuning.

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.

## Pautan luar
* Carian gambar Google.]
Jonathan Frizzy

**Jonathan Frizzy** adalah pelakon televisyen yang lahir di Pematang Siantar, Sumatera Utara pada tanggal dan tahun . Beliau berasal dari Indonesia, merupakan kemenakan dari seorang pemilik *production house* di Indonesia Benny Simanjuntak. Beliau juga biasa disapa **Ijonk** atau **Ijong**.

## Drama lipur lara
*Dewi Fortuna (produksi Tripar Multivision Plus)  
*Sok Kenal Sok Dekat (Multivision Plus)
*Dari Temen Jadi Temen (Multivision Plus)
*Ciklet (Multivision Plus)
*Bunga di Tepi Jalan (Multivision Plus)
*Sapa Suruh Datang Jakarta (Multivision Plus)
Gesiar

**Pokok Gohor** ialah satu spesies tumbuhan dalam famili Sapindaceae yang berasal dari Malaysia, dan Indochina. Nama botaninya *Paranephelium macrophyllum*.

Minyak dari biji-biji Pokok Gohor pernah dipergunakan untuk api lampu pada masa sebelum minyak tanah boleh didapati. Minyak ini juga dipergunakan untuk merawat sesetengah penyakit kulit.

## Ciri-ciri fizikal
Pokok Gohor tumbuh sehingga 10-15 meter (33-49 kaki) tingginya. Ciri-ciri fizikalnya yang lain adalah seperti berikut:
* Daun: Besar, dan terdiri daripada daun-daun kecil yang tegar, berkilat, dan beracun. Tepi daunnya bergigi. Daun-daun baru mempunyai warna kemerah-merahan.
* Bunga: Kecil, berwarna merah, berbau wangi, dan tumbuh dalam rumpun yang besar dan tegak.
* Buah: Besar, bulat, berwarna perang kekelabu-kelabuan, dengan duri yang keras seolah-olah durian amat kecil.

## Lihat juga
* Senarai Pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Paku langsuyar

**Pokok Daun Semun** (bahasa Inggeris: *Bird-nest Fern*) atau *Pokok Paku langsuir* ialah satu spesies pakis dalam famili Dennstaedtiaceae yang berasal dari Asia Tenggara, Australia, India, dan Jepun. Pokok ini merupakan salah satu epifit (pokok tumpang) yang paling biasa di dalam hutan. Nama botaninya *Asplenium nidus*.

## Ciri-ciri fizikal
Pokok Daun Semun mempunyai batang pokok yang pendek dan bersisik. Digelarkan rizom, batang pokok ini mempunyai satu silara daun pada bahagian atasnya. Di bawah rizom itu terdapat serumpun akar dengan banyak akar rambut untuk mengumpul kelembapan daripada hujan atau udara yang lembap. 

Daun atau pelepah Pokok Daun Semun adalah panjang sehingga 150 sentimeter atau lebih. Pada permukaan bawah daun terdapat alur-alur halus yang bercabang seperti jejari dan yang kelihatan seolah-olah vena. Alur-alur ini mengandungi spora yang kelihatan seolah-olah habuk perang.

Bahagian atas silara Pokok Daun Semun mengandungi satu lekukan di pusatnya untuk menangkap daun-daun yang luruh dari pokok-pokok yang lebih tinggi. Semasa daun ini semakin reput, bahan-bahan mati ini bersama-sama dengan akar-akar pokok ini, bertindak sebagai span untuk menyerap dan menyimpan air, khususnya selepas hujan lebat. Tumbuhan-tumbuhan lain, seperti paku-pakis yang lebih kecil dan pokok-pokok anggerik tumbuh dalam lekukan ini dan berkongsi air yang dikumpul.

## Lihat juga
* Senarai Pokok

## Rujukan
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.
Perdana Menteri Timor Leste

**Perdana Menteri Timor Leste** ialah ketua kerajaan di Timor Leste. Presiden pula ialah ketua negara. Perdana Menteri dipilih oleh parti-parti politik atau lebih tepat lagi perikatan parti-parti politik yang mempunyai kuasa majoriti didalam badan perundangan kebangsaan negara itu dan dilantik secara formal oleh presiden. Perdana Menteri mengawal selia dan mentadbir urusan kerajaan dan merupakan pengerusi Majlis Menteri-menteri.

## Senarai Perdana Menteri Timor Leste
Berikut merupakan senarai Perdana Menteri Timor Leste sejak mencapai kemerdekaan pada 20 Mei 2002.

Dari 26 Jun 2006 sehingga 10 Julai 2006, José Ramos Horta dilantik menjadi pemangku Perdana Menteri sebelum dilantik menjadi perdana menteri sepenuhnya pada 10 Julai 2006.

## Daftar Timbalan Perdana Menteri
Berikut merupakan daftar Timbalan Perdana Menteri Timor Leste sejak mencapai kemerdekaan pada 20 Mei 2002.

## Rujukan

## Pautan luar
* Pejabat Perdana Menteri
* Tentang Perdana Menteri
M72 LAW

**M72 LAW** adalah sistem senjata pakai buang menggunakan roket 66mm yang boleh digunakan menentang kereta kebal ringan ataupun perkubuan musuh. Walaupun hanya 2.3 kg, ia efektif sehingga jarak 200 meter.

Pelancar roket M72 LAW (Light Anti-Tank Weapon) adalah sejenis senjata pakai buang yang digunakan oleh tentera Amerika Syarikat. Senjata ini melancarkan sebuah roket anti kereta kebal dengan kaliber 66 mm dan boleh memusnahkan perkubuan musuh (bunker), kereta perisai ringan dan kenderaan lain. Senjata ini dibuat oleh Nammo Raufoss AS di Norway.

Senjata ini terdiri dari satu silinder pelancar yang diliputi dengan satu silinder pelindung yang kalis air untuk melindungi roket dan alat peledak roket (percussion cap) yang berada di dalam. Apabila hendak digunakan, silinder yang didalam ditarik keluar ke arah belakang, dan melangsungkan picu ke tempatnya dan menguncikan silinder tersebut. Senjata ini sedia untuk digunakan.

Apabila dilaancarkan, bahan dorong (propellant) roket terbakar sehingga habis, mengeluarkan gas sekitar suhu 760° Celcius. Ini melonjakkan roket keluar daripada silinder dengan anjalan yang tidak kuat. Apabila roket dilancarkan daripada silinder sepenuhnya, sirip kawalan roket akan terkeluar daripada pangkal roket untuk menstabilkan penerbangan roket. Setelah digunakan, silinder tadi dibuang begitu sahaja.